stanford-oval/wikipedia huggingface dataset:
Kuivakkokasvi
Kserofyyttien ympäristöt

Kserofyyttejä esiintyy kaikenlaisissa ympäristössä – ei vain niissä, jotka näyttävät kuivilta. Aavikoilla kaktuksilla ja mehikasveilla eli sukkulenteilla on rakenteessa muutoksia, joiden avulla ne kestävät kuivuutta kuivien jaksojen aikana.
Ananaskasvit ovat päällyskasveja eli epifyyttejä, joita löytyy sademetsistä. Ne ovat yhtä lailla kserofyyttejä. Niiden kasvuympäristö puiden latvuksissa on kuiva ja kuuma. Sateen tuoma vesi valuu alas kasvien ulottumattomiin, ja auringon paahde on jatkuvaa, koska varjoja ei juurikaan ole. Lämpötila siellä saattaa olla yli 30 °C ja ilmankosteus alle 60 %.
Useilla kasveilla, jotka elävät arktisilla alueilla, on myös kserofyyttisiä ominaisuuksia, koska vesi on pitkän aikaa jäässä. Kserofyyttejä on myös hiekkarannoilla, kivisillä rannikoilla sekä hiekkadyyneillä.
Kserofyytin ominaisuuksia ovat veden vähäinen haihduttaminen, mutta samalla mahdollisimman suuren vesimäärän säilyttäminen. Kserofyyttien vastakohtana ovat kosteikkokasvit eli hydrofyytit, joiden pitää päästä eroon liiasta vedestä.
Kasvien strategiat vedenpuutteeseen > Vedensäästö

paksu kutikula
ilmaraot kiinni haihtumisen estämiseksi
ilmaraot ovat vain öisin auki, kun on viileämpää
CAM-yhteyttäminen
ohuita karvoja lehtien ja varsien pinnoilla
estävät tuulen haihduttavaa vaikutusta, auringon lämmittävää vaikutusta ja keräävät kastetta öisin
heinäkasveilla pituussuuntaan kiertyvät lehdet
suojaa ilmarakoja tuulelta, mikä pienentää haihtumista
Kasvien strategiat vedenpuutteeseen > Veden varastointi

sukkulenttien lehdet ja varret
mehukas juurakko
ohutseinäisiä suuria soluja, jotka varastoivat vettä
Kasvien strategiat vedenpuutteeseen > Vedenotto

syvälle ulottuva juuristo
ilmajuuret
sienijuuret
Heinäkasveilla (esimerksi rantakauralla) on saranasoluja, jotka mahdollistavat lehden pituussuuntaan tapahtuvan kiertymisen, mikä pienentää tuulesta johtuvaa haihtumista.
Lydia Quaranta

Lydia Quaranta 1910-luvulla.
Lydia Quaranta (6. maaliskuuta 1891 Torino – 5. maaliskuuta 1928 Torino) oli italialainen näyttelijä.
Lydia Quarantan näyttelijänura alkoi jo nuorena Dante Testan teatteriseurueessa. Myös hänen sisaristaan Isabellasta ja Letiziasta tuli näyttelijöitä.
Quarantan ensimmäinen elokuva oli Edoardo Bencivengan ohjaama L’ignota vuonna 1910. Vuonna 1912 näyttelijä siirtyi Aquila Filmsiltä Italalle, jossa hän esiintyi Ermete Zacconin rinnalla Gino Zaccarian ja Dante Testan elokuvassa Isä. Hänen ensimmäinen pääosansa oli Nino Oxilian elokuvassa Addio, giovinezza! Kauniin ja viehättävän näyttelijän elokuvauran huippu oli nimirooli Giovanni Pastronen suurelokuvassa Cabiria (1914).
Ensimmäisen maailmansodan aikana Quaranta teki lukuisia elokuvia eri tuotantoyhtiöille. Niistä parhaisiin kuuluu Mario Caserinin ohjaama In mano al destino (1916). Sodan jälkeen Quaranta esiintyi vain muutamissa elokuvissa kuten Augusto Geninan I tre sentimentali (1921) ja Mario Camerinin Voglio tradire mio marito (1925). Hän kuoli äkillisesti keuhkokuumeeseen.
Elokuvia

Isä, 1912
Tiikeri ihmishahmossa, 1913
Cabiria, 1914
Aiheesta muualla

Internet Movie Database: Lydia Quaranta (englanniksi)
Kyttyräpäästäinen

| Kyttyräpäästäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Soricomorpha
Heimo::  Päästäiset Soricidae
Alaheimo::  Supiaiset Crocidurinae
Suku::  Scutisorex
Laji::  somereni
Kaksiosainen nimi
 Scutisorex somereni  (Thomas, 1910) 

Infobox OKNimi-testi OKIUCN-testi OK: 
Kyttyräpäästäinen eli kilpipäästäinen (Scutisorex somereni) on Afrikassa elävä nisäkäslaji. Sen selkärangan takaosa poikkeaa suuresti muista nisäkkäistä.
Ulkonäkö ja koko

Kyttyräpäästäinen kasvaa 12-15 cm pitkäksi ja voi painaa aikuisena jopa 115 grammaa. Sen takimmaisissa selkänikamissa on toisiinsa liittyviä kampamaisia ulokkeita, jotka yhdessä ympäröivän lihaksiston kanssa tuottavat eläimelle hämmästyttävän voiman. Pikkuisesta koostaan huolimatta päästäinen voikin kestää jopa 70 kilon painon päällään.
Levinneisyys ja elinympäristö

Kyttyräpäästäinen elää metsissä Burundissa, Kongon tasavallassa, Kongon demokraattisessa tasavallassa, Ruandassa ja Ugandassa. Sitä on tavattu sekä alankoalueiden metsistä että vuoristopurojen rannoilta.
Ravinto

Kyttyräpäästäiset syövät monia erilaisia selkärangattomia, mutta pääosa niiden ravinnosta koostuu harvasukasmadoista eli kastemadon sukulaisista.
Täytetty kyttyräpäästäinen ja sen luuranko.
Luulajan rovastikunta

Luulajan rovastikunta (ruots. Lule kontrakt) on Ruotsin kirkon Luulajan hiippakunnan rovastikunta.
Rovastikuntaan kuuluvat seurakunnat

Alaluulajan seurakunta
Luulajan tuomiokirkkoseurakunta
Överluleån seurakunta
Edeforsin seurakunta
Råneån seurakunta
Gunnarsbyn seurakunta
Sävastin seurakunta
Jokkmokkin seurakunta
Loukkulampi (Saarijärvi, pohjoinen)

| Loukkulampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°47′50″N, 25°14′54″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.68)
Laskuoja:  oja Loukkulampeen 
Järvinumero:  14.682.1.014
Mittaustietoja
Pinnankorkeus:  181,5 m  
Pituus:  410 m  
Leveys:  110 m  
Rantaviiva:  0,901 km  
Pinta-ala:  2,558 ha  
Keskisyvyys:  1,7 m  
Suurin syvyys:  3,4 m  
Saaria:  ei saaria 
 fiLoukkulampi 
Loukkulampi  on Keski-Suomessa Saarijärvellä  Saarelankylän lähellä sijaitseva lampi.
Maantietoa

Lampi on 410 metriä pitkä, 110 metriä leveä, ja sen pinta-ala on 2,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pyhäjärven alueella (14.68), jonka Vuosjoen valuma-alueeseen (14.682) se kuuluu. Lammen vedenpinnan korkeus on 181,5 metriä mpy.
Luettelo Lappeenrannan kauppakeskuksista

Luettelo Lappeenrannan kauppakeskuksista sisältää Lappeenrannan kaupungissa käytössä olevat kauppakeskukset. Lappeenrannan kaupungin kauppakeskuksien lisäksi liikekeskittymiä on Keskuksessa sekä Myllymäessä.
| Nimi | Paikka | Alue | Yrityksiä | Verkkosivut | Kuva |
| --- | --- | --- | --- | --- | --- |
| IsoKristiina | Brahenkatu 5 | Keskus | 70 (2019) | www.isokristiina.fi |  |
| Armada | Kauppakatu 31 | Keskus | 5 (2020) | www.kauppakeskusarmada.fi |  |
| Weera | Kauppakatu 39 | Keskus | 8 (2020) | www.kauppakeskusweera.fi (Arkistoitu – Internet Archive) |  |
| Galleria | Kauppakatu 40 | Keskus | 12 (2020) | gallerialappeenranta.fi |  |
| Opri | Valtakatu 30 | Keskus | 17 (2020) | opri.fi (Arkistoitu – Internet Archive) |  |
| Family Center | Hyrymäenkatu 2 | Myllymäki | 3 (2019) | www.familycenter.fi |  |
Aiheesta muualla

Kuvia tai muita tiedostoja aiheesta Luettelo Lappeenrannan kauppakeskuksista Wikimedia Commonsissa
Krisiun

Alex Camargo esiintymässä Krisiunin konsertissa vuonna 2009.
Krisiun on brasilialainen brutaalia death metallia soittava yhtye. Se perustettiin vuonna 1990 Porto Alegressa, Rio Grande do Sulin osavaltiossa Brasiliassa, jossa se julkaisi kaksi demoa. Pian yhtye siirtyi São Pauloon, jossa se julkaisi vuonna 1995 ensimmäisen studioalbuminsa, Black Force Domainin. Yhtyeellä on levytyssopimus Century Media Recordsin kanssa.
Yhtyeen kaikki kolme jäsentä, Moyses Kolesne, Max Kolesne ja Alex Camargo, ovat veljeksiä, vaikka viimeksi mainittu käyttääkin äitinsä sukunimeä.
Yhtyeen nimi Krisiun on vanhaa latinaa ja tarkoittaa ”inhottavuuden näkijää” (engl. ”seer of abomination”), vaikka usein yhtyeen väitetään virheellisesti olevan nimetty Mare Crisiumin mukaan.[lähde? ]
Diskografia > Albumit

Black Force Domain (1995)
Apocalyptic Revelation (1998)
Conquerors of Armageddon (2000)
Ageless Venomous (2001)
Works of Carnage (2003)
AssassiNation (2006)
Southern Storm (2008)
The Great Execution (2011)
Forged in Fury (2015)
Scourge of the Enthroned (2018)
Mortem Solis (2022)
Diskografia > EP:t

Curse of the Evil One (1992)
Evil Age (1993, Harmony Diesin kanssa)
Unmerciful Order (1993)
Bloodshed (2004)
Diskografia > Demot

Evil Age (1991)
The Plague (1992)
Diskografia > Livealbumit

Live Armageddon (2006)
Diskografia > Kokoelmat

Arise From Blackness (2012)
Diskografia > Musiikkivideot

Hatred Inherit (2000)
Murderer (2003)
Vicious Wrath (2006)
Combustion Inferno (2008)
Sentenced Morning (2010)
The Will to Potency (2012)
Blood of Lions (2014)
Sworn Enemies (2022)
Jäsenet

Moyses Kolesne – kitara
Max Kolesne – rummut
Alex Camargo – basso, laulu
Lum and Abner

Lum and Abner oli yhdysvaltalainen radiokuunnelmasarja, jota esitettiin 1931–1955. Sarjan nimirooleja esittivät sarjan luojat Chester Lauck ja Norris Goff.
Lum ja Abner esiintyivät ensimmäisen kerran 26. huhtikuuta 1931 esitetyssä radion hyväntekeväisyyslähetyksessä, joka lähetettiin Hot Springsissä, Arkansas'ssa sijainneelta KTHS-radioasemalta. Lauckin esittämä Lum Eddards ja Goffin esittämä Abner Peabody omistivat pienen Jot ‘Em Down Store -kaupan kuvitteellisessa Pine Ridgen pikkukaupungissa. Lum oli suuriegoinen naisiinmenevä poikamies, ja Abner luonteeltaan herkkäuskoinen ja naimisissa. Myöhemmin sarjaan tuli lisää Lauckin ja Goffin esittämiä hahmoja kuten Cedric Wehunt, Grandpappy Spears, Dick Huddleston, Squire Skimp, Mousey Gray, kaupungin parturi Mose Moots ja Snake Hogan.
Esiinnyttyään muutaman kuukauden KTHS:llä, Lauck ja Goff pääsivät koe-esiintymään Chicagoon NBC:lle, joka otti Lumin ja Abnerin ohjelmistoonsa. Kaikkiaan sarjaa esitettiin yli 5 800 15-minuuttista jaksoa seuraavan liki 25 vuoden aikana. Sitä esitettiin vuoroin NBC:n, ABC:n, CBS:n ja Mutualin verkoissa. Sarjan pohjalta tehtiin kuusi elokuvaa 1940-luvulla. Lisäksi vuonna 1956 tehtiin seitsemäs elokuva, joka oli tarkoitettu televisiosarjan pilottijaksoksi.
Vaikka Pine Ridgen kaupunki olikin kuvitteellinen, se perustui Watersin kaupunkiin Arkansas'ssa, ja useat kaupungin asukkaista olivat toimineet sarjan hahmojen esikuvina 26. huhtikuuta 1936 Watersin kaupunki muutti nimensä Pine Ridgeksi Lumin ja Abnerin kunniaksi. Kaupungissa toimii Jot ‘Em Down Store ja sen yhteydessä museo.
Elokuvat

Dreaming Out Loud 1940
The Bashful Bachelor 1942
So This Is Washington 1943
Two Weeks to Live 1943
Goin' to Town 1944
Partners in Time 1946
Lum and Abner Abroad 1956
Aiheesta muualla

The National Lum And Abner Society Home Page (Arkistoitu – Internet Archive) (englanniksi)
Elokuva Dreaming Out Loud Internet Archivessa
Elokuva The Bashful Bachelor Internet Archivessa
Elokuva So This Is Washington Internet Archivessa
Elokuva Two Weeks to Live Internet Archivessa
Luulajan teknillinen yliopisto

| Luulajan teknillinen yliopisto> Luleå tekniska universitet |
| --- | --- |
  

Perustettu:  1971
Rehtori:  Johan Sterte
Henkilökunta:  1 600
Opiskelijoita:  19 000 (myös osa-aikaiset)
Jatko-opiskelijoita:  590 (2013)
Sijainti:  Luulaja,  Ruotsi (65.617975°N, 22.138503°E)
Osoite:  Luleå tekniska universitet, 971 87 Luleå
Kampus:  Luulaja, Kiiruna, Piitime, Skellefteå
Sivusto:  http://www.ltu.se
Luulajan kampuksen B-rakennus, jossa sijaitsee muun muassa yliopiston pääkirjasto ja rehtorin toimisto
Luulajan teknillinen yliopisto (ruots. Luleå tekniska universitet, LTU) on pohjois-Ruotsissa sijaitseva teknillinen yliopisto, jonka pääkampus sijaitsee Luulajassa. Yliopistossa on kirjoilla 19 000 opiskelijaa. Henkilökuntaa on noin 1 600 joista 183 oli professoreja (vuonna 2013). Jatko-opiskelijoita yliopistossa on noin 590 (2013). Yliopistolla on kaksi tiedekuntaa (ruots. fakultet), filosofinen ja tekninen, sekä kuusi osastoa (ruots. institutioner): Ekonomi, teknik, och samhälle (Talous, tekniikka ja yhteiskunta), Konst, kommunikation och lärande (Taide, viestintä ja pedagogiikka), Hälsövetenskap (Terveystiede), Samhällsbygnad och naturresursser (Yhteiskuntarakentaminen ja luonnonvarat), System- och rymdteknik (Järjestelmä- ja avaruusteknologia) sekä Teknikvetenskap och matematik (Teknologia ja matematiikka).
Yliopistolla on neljä kampusta. Luulajan pääkampuksen lisäksi Kiirunassa sijaitsee avaruustutkimukseen keskittynyt "Avaruuskampus" (ruots. Rymdkampus), Skellefteåssa sijaitsee muun muassa puuteknologian ja tietotekniikan koulutusta ja tutkimusta sekä Piitimessä taideaineisiin ja pedagogiikkaan keskittyvää opetusta ja tutkimusta. Näiden lisäksi Filipstadissa sijaitseva kaivosalan koulu on ollut Luulajan teknillisen yliopiston alaisuudessa vuodesta 2012 lähtien.
Historia

Yliopisto perustettiin 1. heinäkuuta 1971 Luulajan korkeakouluna (ruots. Högskolan i Luleå), jolloin konetekniikan linjalla aloitti 50 opiskelijaa. Korkeakoulusta tuli teknillinen yliopisto vuonna 1997.
Laizhounkoira

| Laizhounkoira |
| --- | --- |

Avaintiedot
Alkuperämaa:   Kiina
Määrä:  Suomessa 2 yksilöä
Rodun syntyaika:  1800-luvun loppu
Alkuperäinen käyttö:  vahti- ja pihakoira
Nykyinen käyttö:  vahti-, työ- ja seurakoira
Muita nimityksiä:  Laizhou Hong, Laizhou Red Dog
FCI-luokitus:  ei FCI-rotu CKU: ryhmä 2
Ulkonäkö
Säkäkorkeus:  uros 64–79 cm; narttu 65–70 cm
Väritys:  black & tan
Laizhounkoira (kiin.: 莱州红犬; pinyin: Láizhōu hóng quǎn) on kiinalainen koirarotu, joka on hyväksytty roduksi kansallisesti Kiinan kennelunionissa (China Kennel Union, CKU). Sillä ei ole vielä FCI:n tunnustusta, mutta prosessi sitä varten on jo vireillä.
Ulkonäkö

Laizhounkoira on kohtuullisen kookas molossikoira. Pää on vahva olematta liian massiivinen. Kallo on pitkänomainen ja vahva, ilman selvästi ulkonevaa niskakyhmyä. Otsa on litteä, otsapenger selväpiirteinen olematta liian korostunut. Kuono on voimakkaasti kehittynyt, kuononselkä suora. Ylä- ja alaleuka ovat leveät ja vahvat, purenta leikkaava. Silmät ovat keskikokoiset ja mantelinmuotoiset; värisävy vaihtelee vaaleasta meripihkasta tummanruskeaan. Korvat ovat kohtuullisen suuret, korkealle asettuneet ja – toisin kuin valtaosalla muista molossikoirista – luonnostaan pystyt. Runko on korkeuttaan pidempi. Häntä on kohtuullisen pitkä ja tasaisesti kärkeä kohden kapeneva; levossa lievästi kaarevana roikkuva, liikkeessä tai innostuksen aikana mahdollisesti nouseva. Karvapeite on lyhyt, sileä, tiheä, kiiltävä; se voi olla joko yksin- tai kaksinkertainen. Väritys on aina musta selvästi erottuvin punaruskein merkein - merkit sijaitsevat silmien yläpuolella, kuonossa, poskissa, niskassa, rintakehässä, raajoissa ja hännäntyven alapuolella. Urosten säkäkorkeus vaihtelee 64–79 cm välillä, narttujen 65–70 cm välillä.
Luonne ja käyttäytyminen

Rotu on rauhallinen, peloton, itsevarma ja ystävällinen. Omaa perhettään kohtaan se on erittäin omistautunut. Sillä tulee olla rohkeutta, kovuutta, tarkkaavaisuutta ja hyvä työskentelykyky. Sen tulee sopeutua myös urbaaniin ympäristöön.
Alkuperä

1800-luvulla saapuessaan Shandongin niemimaalle saksalaiset kolonialistit toivat myös koiriaan mukanaan alueelle. He risteyttivät keskenään saksanpaimenkoiran, tanskandoggin, rottweilerin, xianinvinttikoiran sekä paikallisia rotuja. Lopputuloksena oli nykyisin laizhounkoirana tunnettu rotu.
Alkuperä > Etymologia

Laizhou on Shandongin maakunnassa sijaitseva piirikuntatason kaupunki. Hong tarkoittaa punaista, mikä juontaa juurensa rodulle ominaisista punaisista merkeistä.
Uros näyttelyssä.
Luettelo Suomen virallisen albumilistan ykkösistä vuonna 2016

| Viikko | Artisti(t) | Albumi | Levy-yhtiö(t) |
| --- | --- | --- | --- |
| 1 |  Adele | 25 | XL Recordings |
| 2 |  David Bowie | Blackstar | RCA Records |
| 3 |  David Bowie | Blackstar | RCA Records |
| 4 |  David Bowie | Blackstar | RCA Records |
| 5 | Viikate | XII – Kouvostomolli | Spinefarm/Universal |
| 6 | Eevil Stöö | Iso vauva Jeesus | Monsp Records |
| 7 | Olavi Uusivirta | Olavi | Johanna Kustannus |
| 8 | Cheek | Alpha Omega | Liiga Music Oy |
| 9 | Cheek | Alpha Omega | Liiga Music Oy |
| 10 | Cheek | Alpha Omega | Liiga Music Oy |
| 11 | Roope Salminen & Koirat | Madafakin levy | WEA / Warner Music |
| 12 | Stam1na | Elokuutio | Sakara Records |
| 13 | Ruger Hauer | Mature | Johanna Kustannus |
| 14 | Moonsorrow | Jumalten aika | Century Media |
| 15 | Robin | Yhdessä Super Deluxe | Universal Music |
| 16 | Robin | Yhdessä Super Deluxe | Universal Music |
| 17 | Antti Tuisku | En kommentoi | Warner Music Finland |
| 18 | Antti Tuisku | En kommentoi | Warner Music Finland |
| 19 | Elastinen | Elastinen feat. | Rähinä Records/Universal Music |
| 20 | Elastinen | Elastinen feat. | Rähinä Records/Universal Music |
| 21 | Yö | Puolet taivaasta – puolet helvetistä | Ratas Music Group |
| 22 | Yö | Puolet taivaasta – puolet helvetistä | Ratas Music Group |
| 23 |  Volbeat | Seal the Deal & Let’s Boogie | Vertigo/Capitol/Universal Music |
| 24 |  Volbeat | Seal the Deal & Let’s Boogie | Vertigo/Capitol/Universal Music |
| 25 | Vesala | Vesala | Warner Music |
| 26 | Vesala | Vesala | Warner Music |
| 27 | Vesala | Vesala | Warner Music |
| 28 | Vesala | Vesala | Warner Music |
| 29 | Vesala | Vesala | Warner Music |
| 30 | Vesala | Vesala | Warner Music |
| 31 | Vesala | Vesala | Warner Music |
| 32 | Vesala | Vesala | Warner Music |
| 33 | Vesala | Vesala | Warner Music |
| 34 |  Sabaton | The Last Stand | Nuclear Blast |
| 35 | Tuuttimörkö | Kromihammas | Monsp Records |
| 36 | Eri esittäjiä | Retroperjantai - We Love The 90's, Vol. 2 | Sony Music |
| 37 |  Nick Cave and the Bad Seeds | Skeleton Tree | Bad Seed/Playground Music |
| 38 | Lauri Tähkä | Vien sut täältä kotiin | Warner Music |
| 39 | Insomnium | Winter’s Gate | Century Media |
| 40 | Suvi Teräsniska | Sinä olet kaunis | Warner Music |
| 41 | Sanni | Sanni | Warner Music |
| 42 | Sanni | Sanni | Warner Music |
| 43 | Tuure Kilpeläinen ja Kaihon Karavaani | Surusilmäinen kauneus | Universal Music |
| 44 | Eri esittäjiä | Vain elämää - kausi 5 ensimmäinen kattaus | Warner Music |
| 45 | Eri esittäjiä | Vain elämää - kausi 5 ensimmäinen kattaus | Warner Music |
| 46 | Eri esittäjiä | Vain elämää - kausi 5 ensimmäinen kattaus | Warner Music |
| 47 |  Metallica | Hardwired...to Self-Destruct | Blackened/Universal |
| 48 |  Metallica | Hardwired...to Self-Destruct | Blackened/Universal |
| 49 |  Metallica | Hardwired...to Self-Destruct | Blackened/Universal |
| 50 | Jarkko Ahola | Romanssi | Warner Music |
| 51 |  Metallica | Hardwired...to Self-Destruct | Blackened/Universal |
| 52 | Eri esittäjiä | Vain elämää - kausi 5 ensimmäinen kattaus | Warner Music |
Luettelo Suomen virallisen albumilistan ykkösistä vuonna 2013

Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2013.
| Viikko | Artisti(t) | Albumi | Levy-yhtiö(t) |
| --- | --- | --- | --- |
| 1 | Eri esittäjiä | Vain elämää jatkuu | WEA / Warner Music |
| 2 | Eri esittäjiä | Vain elämää jatkuu | WEA / Warner Music |
| 3 | Eri esittäjiä | Vain elämää jatkuu | WEA / Warner Music |
| 4 | Eri esittäjiä | Vain elämää jatkuu | WEA / Warner Music |
| 5 | Eri esittäjiä | Vain elämää jatkuu | WEA / Warner Music |
| 6 | Eri esittäjiä | Vain elämää jatkuu | WEA / Warner Music |
| 7 | Suvi Teräsniska | Hän tanssi kanssa enkeleiden | WEA / Warner Music |
| 8 | Suvi Teräsniska | Hän tanssi kanssa enkeleiden | WEA / Warner Music |
| 9 | CMX | Seitsentahokas | Ratas / Sony |
| 10 | Ismo Alanko | Maailmanlopun sushibaari | Sony |
| 11 |  David Bowie | The Next Day | Sony |
| 12 | J. Karjalainen | Et ole yksin | WEA / Warner Music |
| 13 | J. Karjalainen | Et ole yksin | WEA / Warner Music |
| 14 | J. Karjalainen | Et ole yksin | WEA / Warner Music |
| 15 | J. Karjalainen | Et ole yksin | WEA / Warner Music |
| 16 | J. Karjalainen | Et ole yksin | WEA / Warner Music |
| 17 | Amorphis | Circle | Nuclear Blast / Sony |
| 18 | Jonne Aaron | Onnen vuodet | WEA / Warner Music |
| 19 | Jonne Aaron | Onnen vuodet | WEA / Warner Music |
| 20 | Jonne Aaron | Onnen vuodet | WEA / Warner Music |
| 21 |  Daft Punk | Random Access Memories | Sony |
| 22 | Isac Elliot | Wake Up World | Sony |
| 23 | Isac Elliot | Wake Up World | Sony |
| 24 | Erin | Sä osaat! | WEA / Warner Music |
| 25 | Erin | Sä osaat! | WEA / Warner Music |
| 26 | Erin | Sä osaat! | WEA / Warner Music |
| 27 | Erin | Sä osaat! | WEA / Warner Music |
| 28 | Kotiteollisuus | Maailmanloppu | Johanna |
| 29 | Erin | Sä osaat! | WEA / Warner Music |
| 30 | Erin | Sä osaat! | WEA / Warner Music |
| 31 | Erin | Sä osaat! | WEA / Warner Music |
| 32 | Haloo Helsinki! | Maailma on tehty meitä varten | Ratas / Sony |
| 33 | Erin | Sä osaat! | WEA / Warner Music |
| 34 | Haloo Helsinki! | Maailma on tehty meitä varten | Ratas / Sony |
| 35 | Michael Monroe | Horns and Halos | Spine |
| 36 |  Avenged Sevenfold | Hail to the King | Warner Bros |
| 37 | Viikate | Kymijoen lautturit | Spine/Universal |
| 38 | Klamydia | XXV | Usvaputki |
| 39 | Cheek | Kuka muu muka | WEA / Warner Music |
| 40 | Cheek | Kuka muu muka | WEA / Warner Music |
| 41 | Jenni Vartiainen | Terra | WEA / Warner Music |
| 42 | Jenni Vartiainen | Terra | WEA / Warner Music |
| 43 | Robin | Boom Kah | Universal |
| 44 | Robin | Boom Kah | Universal |
| 45 | Suvi Teräsniska | Pohjantuuli | WEA / Warner Music |
| 46 | Vesa-Matti Loiri | Tuomittuna kulkemaan | WEA / Warner Music |
| 47 | Eri esittäjiä | Vain elämää – kausi 2 | WEA / Warner Music |
| 48 | Eri esittäjiä | Vain elämää – kausi 2 | WEA / Warner Music |
| 49 | Eri esittäjiä | Vain elämää – kausi 2 | WEA / Warner Music |
| 50 | Robin | Boom Kah | Universal |
| 51 | Robin | Boom Kah | Universal |
| 52 | Robin | Boom Kah | Universal |
Maaoikeus

Maaoikeus (ruots. jorddomstolen, lyhenne MO) on Suomessa eräiden käräjäoikeuksien yhteydessä toimiva osasto, joka käsittelee riitoja ja valituksia, jotka aiheutuvat kiinteistötoimituksista, esimerkiksi lohkomisesta, halkomisesta tai rasitteen perustamisesta.
Itä-Uudenmaan käräjäoikeus toimii yhtenä Suomen maaoikeuksista.
Maaoikeuksina toimivat Etelä-Savon, Kanta-Hämeen, Lapin, Oulun, Pohjanmaan, Pohjois-Savon, Itä-Uudenmaan ja Varsinais-Suomen käräjäoikeudet.
Menettely maaoikeudessa muistuttaa käräjäoikeuden riita-asioiden menettelyä. Siinä on kuitenkin erityispiirteitä muun muassa siksi, että maaoikeus on jo muutoksenhakuinstanssi (sen käsittelemät asiat on jo kerran käsitelty kiinteistötoimituksessa). Tässä suhteessa maaoikeus rinnastuu hovioikeuteen. Erityissäännökset maaoikeudesta ovat kiinteistönmuodostamislain luvuissa 19–22. Muutoin sovelletaan käräjäoikeus- tai hovioikeussäännöstöä sen mukaan, mikä tilanteeseen parhaiten soveltuu.
Maaoikeuden tuomiosta ei valiteta hovioikeuteen, vaan korkeimpaan oikeuteen.
Ennen vuotta 2001 maaoikeudet olivat itsenäisiä erityistuomioistuimia. Ennen vuotta 1972 niiden nimenä oli maanjako-oikeus.
Käännösterminä

Käännösterminä "maaoikeus" voi viitata eri maiden tuomioistuimiin, joilla ei ole välttämättä mitään erityistä tekoa kiinteistöasioiden kanssa; esimerkiksi Viron maakohus ja Saksan Landgericht ovat yleisiä tuomioistuimia. Myös Suomen omana ylioikeutena toimi 1400-luvun alussa Turun maaoikeus (landsrätt).